title: 2009/227/EF: Europa-Parlamentets afgørelse af 22. april 2008 om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2006

text:
               31.3.2009

               DA

               Den Europæiske Unions Tidende

               L 88/217

         EUROPA-PARLAMENTETS AFGØRELSE
   af 22. april 2008
   om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2006
   (2009/227/EF)
   EUROPA-PARLAMENTET,
   der henviser til det endelige årsregnskab for Det Europæiske Agentur for Net- og Informationssikkerhed for regnskabsåret 2006 (1),
   der henviser til Revisionsrettens beretning om det endelige årsregnskab for Det Europæiske Agentur for Net- og Informationssikkerhed for regnskabsåret 2006, med agenturets svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (4), særlig artikel 17,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0119/2008),

               1.

               meddeler den administrerende direktør for Det Europæiske Agentur for Net- og Informationssikkerhed decharge for gennemførelsen af agenturets budget for regnskabsåret 2006;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Agentur for Net- og Informationssikkerhed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 261 af 31.10.2007, s. 23.

      (2)  EUT C 309 af 19.12.2007, s. 1.

      (3)  EFT L 248 af 16.9.2002, s. 1.

      (4)  EUT L 77 af 13.3.2004, s. 1.

      (5)  EFT L 357 af 31.12.2002, s. 72.
    ---documentbreak---

               31.3.2009

               DA

               Den Europæiske Unions Tidende

               L 88/218

         EUROPA-PARLAMENTETS BESLUTNING
   af 22. april 2008
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2006
   EUROPA-PARLAMENTET,
   der henviser til det endelige årsregnskab for Det Europæiske Agentur for Net- og Informationssikkerhed for regnskabsåret 2006 (1),
   der henviser til Revisionsrettens beretning om det endelige årsregnskab for Det Europæiske Agentur for Net- og Informationssikkerhed for regnskabsåret 2006, med agenturets svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (4), særlig artikel 17,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0119/2008),

               A.

               der henviser til, at Revisionsretten fastslog, at den havde fået rimelig sikkerhed for, at årsregnskabet for regnskabsåret 2006 er rigtigt, og at de underliggende transaktioner er lovlige og formelt rigtige,

               B.

               der henviser til, at Europa-Parlamentet den 24. april 2007 meddelte decharge til den administrerende direktør for Det Europæiske Agentur for Net- og Informationssikkerhed for gennemførelsen af agenturets budget for regnskabsåret 2005 (6) og i beslutningen med bemærkningerne til afgørelsen bl.a.

                           —

                           at budgetgennemførelsen i regnskabsåret 2005 var kendetegnet ved, at procentsatsen for forpligtelser var lav (70 %), og at procentsatsen for fremførsler var høj (samlet set over 40 % og næsten 80 % for aktionsudgifterne), og at denne situation skyldtes delvis naturlige problemer i forbindelse med agenturets startfase og det forhold, at agenturet først blev operationelt i andet halvår af 2005

                           —

                           bemærkede, at agenturets finansforordning fastsætter, at der skal indføres aktivitetsbaseret forvaltning i lighed med det system, der er indført til forvaltningen af det almindelige budget, så der bedre kan føres tilsyn med budgetgennemførelsen, men at det ikke var sket;

   Generelle punkter, som vedrører de horisontale spørgsmål i forbindelse med EU-agenturerne, og som derfor også er relevante for dechargeproceduren for hvert enkelt agentur

               1.

               bemærker, at de 24 agenturers og andre satellitorganers budgetter, som Revisionsretten har revideret, beløb sig til 1 080,5 mio. EUR i 2006 (det største var budgettet for Det Europæiske Genopbygningsagentur med 271 mio. EUR, og det mindste var budgettet for Det Europæiske Politiakademi (Cepol) med 5 mio. EUR);

               2.

               påpeger, at rækken af eksterne EU-organer, der skal underkastes revision og decharge, nu omfatter ikke blot traditionelle reguleringsorganer, men også forvaltningsorganer, der er oprettet med henblik på gennemførelse af specifikke programmer, og inden længe også vil omfatte fællesforetagender, der er oprettet som offentlig-private partnerskaber (fælles teknologiinitiativer);

               3.

               bemærker for så vidt angår Parlamentet, at antallet af agenturer, der er genstand for dechargeproceduren, har udviklet sig som følger: regnskabsåret 2000: 8; 2001: 10; 2002: 11; 2003: 14; 2004: 14; 2005: 16; 2006: 20 reguleringsorganer og 2 forvaltningsorganer (ikke medregnet to agenturer, der revideres af Revisionsretten, men er genstand for en intern dechargeprocedure);

               4.

               konkluderer derfor, at revisions-/dechargeproceduren er blevet for besværlig og uforholdsmæssig i forhold til agenturernes/satellitorganernes budgetters størrelse; pålægger det kompetente udvalg at foretage en omfattende gennemgang af dechargeproceduren for agenturer og satellitorganer med henblik på at finde frem til en enklere og mere rationel tilgang i betragtning af det stadig større antal organer, som hver især kræver en særskilt dechargebetænkning i de kommende år;

         Principielle overvejelser

               5.

               kræver, at Kommissionen redegør klart for følgende elementer før oprettelse af et nyt organ eller reform af et eksisterende agentur: agenturtype, agenturets mål, intern styringsstruktur, produkter, tjenesteydelser, vigtige procedurer, målgruppe, agenturets kunder og interessenter, formel forbindelse med eksterne aktører, budgetansvar, finansiel planlægning og personale- og ansættelsespolitik;

               6.

               anmoder om, at de enkelte agenturer styres af en årlig resultataftale, som er formuleret af agenturet og det kompetente generaldirektorat, og som skal indeholde hovedmålene for det kommende år, en finansiel ramme og klare indikatorer for måling af resultater;

               7.

               anmoder om, at agenturernes resultater regelmæssigt (og på ad hoc-basis) revideres af Revisionsretten eller en anden uafhængig revisor; mener, at revisionen ikke bør begrænses til traditionelle elementer af økonomisk forvaltning og korrekt anvendelse af offentlige midler, men også bør omfatte administrativ effektivitet og en vurdering af de enkelte agenturers økonomiske forvaltning;

               8.

               er af den opfattelse, at når der er tale om agenturer, som konstant overvurderer deres respektive budgetbehov, bør den tekniske kompensation ske på baggrund af de ledige stillinger; mener, at dette i det lange løb vil føre til færre formålsbestemte indtægter for agenturerne og dermed også til lavere administrative omkostninger;

               9.

               bemærker, at det er et alvorligt problem, at en række agenturer kritiseres for ikke at følge reglerne om offentlige indkøb, finansforordningen, tjenestemandsvedtægten osv.; mener, at hovedårsagen til dette er, at de fleste bestemmelser og finansforordningen er lavet til større institutioner, og at de fleste små agenturer ikke har den kritiske masse, der er nødvendig for at opfylde disse regler og forskrifter; anmoder derfor Kommissionen om at lede efter en hurtig løsning for at forbedre effektiviteten ved at samle de forskellige agenturers administrative funktioner i samme gruppe, så man opnår denne kritiske masse (idet man tager højde for de nødvendige ændringer i de grundlæggende bestemmelser, der gælder for agenturerne og deres budgetmæssige uafhængighed), eller om hurtigst muligt at udarbejde specifikke bestemmelser for agenturerne (navnlig gennemførelsesbestemmelser for agenturerne), der giver dem mulighed for at opfylde kravene fuldt ud;

               10.

               insisterer på, at Kommissionen, når den udarbejder det foreløbige budgetforslag, tager højde for resultaterne af de enkelte agenturers budgetgennemførelse de tidligere år, navnlig i år n–1, og reviderer det budget, som det pågældende agentur beder om, i overensstemmelse hermed; opfordrer sit kompetente udvalg til at respektere denne revision og, hvis Kommissionen ikke gør det, selv at revidere det pågældende budget til et realistisk niveau, der passer til det pågældende agenturs absorptions- og gennemførelseskapacitet;

               11.

               minder om sin afgørelse om decharge for regnskabsåret 2005, hvori det opfordrede Kommissionen til hvert femte år at forelægge en undersøgelse af den merværdi, hvert enkelt eksisterende agentur tilfører; opfordrer alle relevante institutioner til i tilfælde af en negativ evaluering af et agenturs merværdi at tage de nødvendige skridt ved at omformulere dette agenturs mandat eller lukke det; bemærker, at Kommissionen ikke har foretaget en eneste evaluering i 2007; insisterer på, at Kommissionen skal forelægge mindst fem af disse evalueringer, før der træffes beslutning om decharge for regnskabsåret 2007, og at den skal starte med de ældste agenturer;

               12.

               er af den opfattelse, at Revisionsrettens henstillinger straks bør følges, og at niveauet for den støtte, som agenturerne får, bør tilpasses til deres reelle likviditetsbehov; mener desuden, at ændringerne af den generelle finansforordning bør medtages i agenturernes rammefinansforordning og i deres forskellige specifikke finansforordninger;

         Forelæggelse af rapporteringsdata

               13.

               bemærker, at der ikke findes nogen standardtilgang blandt agenturerne, hvad angår præsentationen af deres aktiviteter i løbet af det pågældende regnskabsår, deres regnskaber og beretninger om den budgetmæssige og økonomiske forvaltning og spørgsmålet om, hvorvidt agenturets direktør bør udarbejde en revisionserklæring; bemærker ligeledes, at ikke alle agenturer skelner klart mellem a) præsentation af agenturets arbejde over for offentligheden og b) teknisk rapportering om budgetmæssig og økonomisk forvaltning;

               14.

               bemærker, at selv om Kommissionens stående instrukser for udarbejdelse af aktivitetsrapporter ikke udtrykkeligt kræver, at agenturet udarbejder en revisionserklæring, har mange direktører alligevel gjort det for 2006, og i et tilfælde indeholdt den et vigtigt forbehold;

               15.

               minder om sin beslutning af 12. april 2005 (7), hvori det opfordrede agenturernes direktører til fra nu af at lade deres årlige aktivitetsrapport, som forelægges sammen med oplysninger om den finansielle og administrative situation, ledsage af en erklæring om transaktionernes lovlighed og formelle rigtighed i lighed med de erklæringer, der underskrives af Kommissionens generaldirektører;

               16.

               anmoder Kommissionen om at ændre sine stående instrukser til agenturerne i overensstemmelse hermed;

               17.

               foreslår desuden, at Kommissionen sammen med agenturerne udarbejder en harmoniseret model, som kan anvendes for alle agenturer og satellitorganer, og som klart skelner mellem

                           —

                           en årsberetning til den almindelige offentlighed om organets aktiviteter, arbejde og resultater

                           —

                           årsregnskab og en beretning om gennemførelsen af budgettet

                           —

                           en aktivitetsrapport efter samme principper som Kommissionens generaldirektørers årlige aktivitetsrapporter

                           —

                           en revisionserklæring underskrevet af organets direktør tillige med eventuelle forbehold eller bemærkninger, som han mener dechargemyndigheden skal gøres opmærksom på;

         Den Europæiske Revisionsrets generelle resultater

               18.

               noterer sig, at Revisionsretten konstaterer (årsberetningen punkt 10.29 (8), at udbetalingen af støtte betalt af Kommissionen fra Fællesskabets budget ikke er baseret på tilstrækkeligt begrundede skøn over agenturernes likviditetsbehov, og at dette sammen med størrelsen af fremførsler betyder, at agenturerne har betydelige likviditetssaldi; bemærker endvidere, at Revisionsretten anbefaler, at størrelsen af den støtte, der udbetales til agenturerne, bør være i overensstemmelse med deres reelle likviditetsbehov;

               19.

               noterer sig, at 14 agenturer ved udgangen af 2006 endnu ikke havde gennemført ABAC-regnskabssystemet (årsberetningen, fodnote til punkt 10.31);

               20.

               noterer sig Revisionsrettens bemærkning (årsberetningen, punkt 1.25) vedrørende udgifter for ubrugt ferie, som nogle agenturer anfører; påpeger, at Revisionsretten for tre agenturers vedkommende har tilføjet bemærkninger til sin revisionserklæring (Det Europæiske Center for Udvikling af Erhvervsuddannelse (Cedefop), Cepol og Det Europæiske Jernbaneagentur) for regnskabsåret 2006 (2005: Cedefop, Den Europæiske Fødevaresikkerhedsautoritet, Det Europæiske Genopbygningsagentur);

         Intern revision

               21.

               minder om, at i henhold til finansforordningens artikel 185, stk. 3, er Kommissionens interne revisor også intern revisor for de reguleringsagenturer, som modtager tilskud fra EU-budgettet; påpeger, at den interne revisor refererer til hvert agenturs bestyrelse og direktør;

               22.

               henleder opmærksomheden på forbeholdet i den interne revisors årlige aktivitetsrapport for 2006 som følger:
               »Kommissionens interne revisor er ikke i stand til at opfylde sin forpligtelse i henhold til finansforordningens artikel 185 som intern revisor for Fællesskabets organer på tilfredsstillende vis som følge af manglende personaleressourcer.«

               23.

               bemærker dog den interne revisors bemærkning i hans aktivitetsrapport for 2006 om, at alle fungerende reguleringsagenturer fra 2007 med de ekstra personaleressourcer, som Kommissionen har bevilget til den interne revisionstjeneste (IAS), vil blive underkastet intern revision hvert år;

               24.

               bemærker det stadigt voksende antal regulerings- og forvaltningsorganer og fællesforetagender, som skal revideres af IAS i henhold til finansforordningens artikel 185; opfordrer Kommissionen til at meddele Parlamentets kompetente udvalg, om de personaleressourcer, som IAS har til rådighed, vil være tilstrækkelige til at gennemføre en årlig revision af alle disse organer i de kommende år;

               25.

               bemærker, at det i artikel 72, stk. 5, i forordning (EF, Euratom) nr. 2343/2002 kræves, at hvert agentur hvert år skal sende en rapport udarbejdet af dets direktør til dechargemyndigheden og Kommissionen, som opsummerer antallet og typen af interne revisioner udført af den interne revisor, de anbefalinger, der er givet, og de handlinger, der er foretaget som reaktion på disse anbefalinger; anmoder agenturerne om at oplyse, om dette sker og i givet fald i hvilken form;

               26.

               bemærker med hensyn til den interne revisionskapacitet især i forbindelse med de mindre agenturer et forslag, som den interne revisor den 14. september 2006 stillede til Parlamentets ansvarlige udvalg, om, at mindre agenturer skulle have lov til at købe interne revisionstjenesteydelser fra den private sektor;

         Evaluering af agenturer

               27.

               minder om den fælles erklæring fra Parlamentet, Rådet og Kommissionen (9), som blev vedtaget på samrådet forud for Økofin-Rådets budgetmøde den 13. juli 2007, hvori der anmodes om i) en liste over agenturer, som Kommissionen agter at vurdere, og ii) en liste over de agenturer, der allerede er vurderet, tillige med en sammenfatning af de vigtigste resultater;

      Disciplinære procedurer

               28.

               bemærker, at de enkelte agenturer på grund af deres størrelse har vanskeligt ved at oprette ad hoc-disciplinærudvalg bestående af personale fra den relevante stillingsgruppe, og at agenturer ikke henhører under Kommissionens Undersøgelses- og Disciplinærkontors (IDOC) kompetenceområde; opfordrer agenturerne til at overveje et fælles disciplinærudvalg for agenturerne;

         Udkast til interinstitutionel aftale

               29.

               minder om udkast til interinstitutionel aftale om rammer for europæiske reguleringsorganer (KOM(2005) 59), forelagt af Kommissionen, som havde til formål at skabe en horisontal ramme for oprettelse, struktur, drift, evaluering og kontrol af de europæiske reguleringsorganer; bemærker, at udkastet er et nyttigt initiativ i bestræbelserne på at rationalisere oprettelse og drift af agenturer; bemærker udtalelsen i Kommissionens sammenfattende rapport for 2006 (punkt 3.1, KOM(2007) 274) om, at selv om forhandlingerne gik i stå, efter at forslaget var blevet forelagt, blev diskussionen af spørgsmålet genoptaget i Rådet i slutningen af 2006; beklager, at det ikke har været muligt at gøre yderligere fremskridt frem mod en vedtagelse;

               30.

               glæder sig derfor over Kommissionens løfte om at udsende en meddelelse om fremtiden for reguleringsorganerne i løbet af 2008;

         Selvfinansierende agenturer

               31.

               minder om, at for de to selvfinansierende agenturers vedkommende gives dechargen til direktøren af bestyrelsen; bemærker, at de begge har store akkumulerede overskud stammende fra afgiftsindtægter, som er overført fra tidligere år:

                           —

                           Harmoniseringskontoret for det Indre Marked — kontanter og likvide midler: 281 mio. EUR (10)

                           —

                           EF-Sortsmyndigheden — kontanter og likvide midler: 18 mio. EUR (11);

         Specifikke spørgsmål

               32.

               noterer sig Revisionsrettens bemærkning i beretningen for 2006 om, at agenturet ved gennemførelsen af sit budget for regnskabsåret 2006 udnyttede 90 % af forpligtelsesbevillingerne og 76 % af betalingsbevillingerne, at der var en koncentration af transaktioner i årets sidste kvartal, og at svagheder i procedurerne for opstilling af budgettet desuden førte til, at der blev foretaget mange overførsler, hvorved budgetprincippet om specificering ikke blev overholdt strengt;

               33.

               udtrykker bekymring over Revisionsrettens bemærkning om, at den software, som agenturet anvender til sit almindelige regnskab, gør det muligt at ændre posteringer uden at efterlade et revisionsspor, og at agenturet ikke har oprettet et system til registrering af fakturaer, som sikrer, at de finansielle oplysninger i det endelige regnskab er nøjagtige;

               34.

               gør opmærksom på Revisionsrettens yderligere bemærkninger om:

                           —

                           at der endnu ikke foreligger dokumentation for alle de procedurer for intern kontrol, som skal etableres i henhold til finansforordningen for at sikre klarhed og åbenhed og forsvarlig økonomisk forvaltning

                           —

                           at bestyrelsen ikke formelt vedtog standarder for intern kontrol eller en fagetisk kodeks

                           —

                           at der manglede skriftlige instrukser om arkivering af dokumentation for transaktioner

                           —

                           at der ikke var etableret en instans til behandling af økonomiske uregelmæssigheder;

               35.

               anerkender agenturets svar om, at det i 2006 befandt sig i sit første hele driftsår og intensiverede sine aktiviteter i andet halvår, hvilket resulterede i, at der var mange transaktioner i sidste kvartal, og at stillingen som budgetansvarlig også var ubesat i over fem måneder i 2006, hvilket påvirkede agenturets evne til at optimere sin planlægning og minimere årets overførsler;

               36.

               ser af agenturets resultatopgørelse, at dets samlede indtægter i 2006 beløb sig til 5,48 mio. EUR, og dets samlede udgifter beløb sig til 5,95 mio. EUR, hvilket gav et økonomisk resultat (underskud) for regnskabsåret på 460 000 EUR;

               37.

               bemærker, at regnskabet over resultatet af budgetgennemførelsen omfatter 1,1 mio. EUR under forfinansiering, som stadig er åben, og som agenturet skulle betale tilbage til Kommissionen i 2007;

               38.

               påpeger, at agenturets årlige aktivitetsrapport i henhold til artikel 40 i forordning (EF, Euratom) nr. 2343/2002 indeholder en revisionserklæring udstedt af den anvisningsberettigede samt nogle forbehold;

               39.

               er bekendt med den evaluering af agenturet, som eksterne evaluatorer gennemførte for Kommissionen i 2007, hvor det konkluderes, at:

                           —

                           agenturets resultater var utilstrækkelige til at skabe den merværdi og indflydelse, man oprindeligt havde håbet på

                           —

                           bestyrelsens størrelse og dens omfattende magt over agenturet vanskeliggør ledelsen

                           —

                           personalet var under den kritiske masse, der var påkrævet for at være effektivt;

               40.

               bemærker og forkaster Kommissionens forslag (KOM(2007) 699) om at overføre agenturets ansvarsområder til den nye Europæiske Myndighed for Markedet for Elektronisk Kommunikation, hvis opgaver frem til 2010 omfatter:

                           —

                           at sikre, at de 27 nationale tilsynsmyndigheder arbejder som et effektivt hold på grundlag af fælles styrende principper

                           —

                           at fremsætte udtalelser og bidrage med at udarbejde Kommissionens foranstaltninger for det indre marked for telekommunikationssektoren

                           —

                           at løse problemer vedrørende net- og informationssikkerhed.

      (1)  EUT C 261 af 31.10.2007, s. 23.

      (2)  EUT C 309 af 19.12.2007, s. 1.

      (3)  EFT L 248 af 16.9.2002, s. 1.

      (4)  EUT L 77 af 13.3.2004, s. 1.

      (5)  EFT L 357 af 31.12.2002, s. 72.

      (6)  EUT L 187 af 15.7.2008, s. 176.

      (7)  Alle beslutninger vedrørende agenturerne blev offentliggjort i EUT L 196 af 27.7.2005.

      (8)  EUT C 273 af 15.11.2007, s. 1.

      (9)  Rådets dokument DS 605/1/07 Rev 1.

      (10)  Kilde: Beretning om årsregnskabet for Kontoret for Harmonisering i det Indre Marked (Varemærker og Design) for regnskabsåret 2006, med kontorets svar (EUT C 309 af 19.12.2007, s. 141).

      (11)  Kilde: Beretning om årsregnskabet for EF-Sortsmyndigheden for regnskabsåret 2006, med Sortsmyndighedens svar (EUT C 309 af 19.12.2007, s. 135).


title: 2004/719/EF: Europa-Parlamentets afgørelse af 21. april 2004 om decharge for gennemførelsen af Den Europæiske Unions almindelige budget for regnskabsåret 2002 (Sektion III — Kommissionen)

text:
               4.11.2004

               DA

               Den Europæiske Unions Tidende

               L 330/78

      EUROPA-PARLAMENTETS AFGØRELSE

   af 21. april 2004
   om decharge for gennemførelsen af Den Europæiske Unions almindelige budget for regnskabsåret 2002 (Sektion III — Kommissionen)
   (2004/719/EF)
   EUROPA-PARLAMENTET,
   der henviser til endeligt årsregnskab for De Europæiske Fællesskaber for regnskabsåret 2002 — Bind I — Konsolideret beretning om budgetgennemførelsen og konsolideret årsregnskab (SEK(2003) 1104 — C5-0564/2003 og SEK(2003) 1105 — C5-0565/2003) (1),
   der henviser til Revisionsrettens årsberetning for regnskabsåret 2002, med institutionernes svar (2) (C5-0583/2003), og dens særberetninger,
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (3) (C5-0583/2003),
   der henviser til Rådets henstilling af 9. marts 2004 (C5-0145/2004),
   der henviser til EF-traktatens artikel 274, 275 og 276 og Euratom-traktatens artikel 179 a og 180 b,
   der henviser til artikel 3 i Rådets beslutning 2003/76/EF af 1. februar 2003 om fastsættelse af de nødvendige bestemmelser til gennemførelse af den protokol, der er knyttet til traktaten om oprettelse af Det Europæiske Fællesskab, om de finansielle konsekvenser af udløbet af EKSF-traktaten og om Kul- og Stålforskningsfonden (4),
   der henviser til punkt 3 i bilag 1 til afgørelse 2002/234/EKSF, truffet af repræsentanterne for medlemsstaternes regeringer, forsamlet i Rådet den 27. februar 2002, om de finansielle konsekvenser af udløbet af EKSF-traktaten og om Kul- og Stålforskningsfonden (5),
   der henviser til finansforordningen af 21. december 1977, særlig artikel 89, og til finansforordningen af 25. juni 2002 (6), særlig artikel 145-147,
   der henviser til forretningsordenens artikel 93 og bilag V,
   der henviser til betænkning fra Budgetkontroludvalget og til udtalelser fra de øvrige berørte udvalg (A5-0200/2004),

               A.

               der henviser til, at Kommissionen i henhold til EF-traktatens artikel 274 gennemfører budgettet på eget ansvar i overensstemmelse med princippet om forsvarlig økonomisk forvaltning,

               1.

               meddeler Kommissionen decharge for gennemførelsen af Den Europæiske Unions almindelige budget for regnskabsåret 2002;

               2.

               fremsætter sine bemærkninger i vedføjede beslutning;

               3.

               pålægger sin formand at sende denne afgørelse og beslutningen med bemærkningerne til Rådet, Kommissionen, Domstolen, Revisionsretten og Den Europæiske Investeringsbank og sørge for, at den offentliggøres i Den Europæiske Unions Tidende (L-udgaven).

         Julian PRIESTLEY

            Generalsekretær

         Pat COX

            Formand

      (1)  EUT C 316 af 29.12.2003, s. 1.

      (2)  EUT C 286 af 28.11.2003, s. 1.

      (3)  EUT C 286 af 28.11.2003, s. 12.

      (4)  EUT L 29 af 5.2.2003, s. 22.

      (5)  EFT L 79 af 22.3.2002, s. 42.

      (6)  EFT L 248 af 16.9.2002, p. 1.


title: 2010/293/: Kommissionens afgørelse af 20. maj 2010 om indgåelse af en gennemførelsesordning mellem Europa-Kommissionen og regeringen for Amerikas Forenede Stater med henblik på samarbejdsaktiviteter vedrørende forskning inden for national/civil sikkerhed

text:
               21.5.2010

               DA

               Den Europæiske Unions Tidende

               L 125/53

         KOMMISSIONENS AFGØRELSE
   af 20. maj 2010
   om indgåelse af en gennemførelsesordning mellem Europa-Kommissionen og regeringen for Amerikas Forenede Stater med henblik på samarbejdsaktiviteter vedrørende forskning inden for national/civil sikkerhed
   (2010/293/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering (1), særlig artikel 5, litra b), nr. 2, og
   ud fra følgende betragtninger:

               (1)

               Aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering (i det følgende benævnt »aftalen«) blev godkendt ved Rådets afgørelse 98/591/EF af 13. oktober 1998 (2) og trådte i kraft den 14. oktober 1998. Aftalen, der kan forlænges for yderligere fem år ad gangen (3), blev udvidet og ændret den 14. oktober 2008 (4).

               (2)

               Det transatlantiske samarbejde vedrørende forskning inden for national/civil sikkerhed er både ønskeligt og til gensidig fordel.

               (3)

               Der var på grundlag af de indledende drøftelser enighed om, at en gennemførelsesordning var et passende redskab til at gøre det nemmere at gennemføre fælles tekniske og videnskabelige aktiviteter.

               (4)

               Kommissionen og regeringen for Amerikas Forenede Stater har med succes etableret en gennemførelsesordning, der dækker samarbejdsaktiviteter inden for det tværfaglige forskningsområde national/civil sikkerhed (i det følgende benævnt »gennemførelsesordningen«).

               (5)

               Gennemførelsesordningen har ingen direkte finansielle konsekvenser. Der vil blive søgt om finansiering til de fælles projekter gennem de normale FTU- og støtteforanstaltninger inden for rammerne af de relevante forskningsprogrammer under Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (5). I overensstemmelse med aftalen vil støtten fra Den Europæiske Union være begrænset til de europæiske partnere.

               (6)

               Gennemførelsesordningen bør godkendes —

         TRUFFET DENNE AFGØRELSE:
   Artikel 1
   Gennemførelsesordningen mellem Europa-Kommissionen og regeringen for Amerikas Forenede Stater om samarbejdsaktiviteter vedrørende forskning inden for national/civil sikkerhed godkendes.
   Teksten til gennemførelsesordningen er knyttet til denne afgørelse.
   Artikel 2
   Kommissæren med ansvar for Generaldirektoratet for Erhvervspolitik er bemyndiget til at undertegne gennemførelsesordningen på vegne af Kommissionen.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 20. maj 2010.

            For Kommissionen På formanden vegne

         Antonio TAJANI

            Næstformand

      (1)  EFT L 284 af 22.10.1998, s. 37.

      (2)  EFT L 284 af 22.10.1998, s. 35.

      (3)  EUT L 335 af 11.11.2004, s. 7.

      (4)  Gennem udveksling af verbalnoter mellem Rådet for Den Europæiske Union af 15. maj 2009 (referencenr. SGS9/06298) og regeringen for Amerikas Forenede Stater af 6. juli 2009.

      (5)  EUT L 412 af 30.12.2006, s. 1.
    ---documentbreak---

               21.5.2010

               DA

               Den Europæiske Unions Tidende

               L 125/54

         GENNEMFØRELSESORDNING
   mellem Europa-Kommissionen og regeringen for Amerikas Forenede Stater med henblik på samarbejdsaktiviteter vedrørende forskning inden for national/civil sikkerhed
   I overensstemmelse med aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering, der blev undertegnet i Washington den 5. december 1997, således som den er blevet udvidet og ændret (på grundlag af en udveksling af verbalnoter mellem Rådet for Den Europæiske Union af 15. maj 2009 og regeringen for Amerikas Forenede Stater af 6. juli 2009), i det følgende benævnt »aftalen«, etableres der hermed mellem Europa-Kommissionen og Amerikas Forenede Stater, i det følgende benævnt »parterne«, en gennemførelsesordning for samarbejdsaktiviteter vedrørende tværfaglig forskning inden for national/civil sikkerhed. Samarbejdsaktiviteterne finder sted på de i aftalen fastsatte betingelser. Formålet med denne gennemførelsesordning er at tilskynde til, udvikle og fremme sådanne aktiviteter mellem parterne, på grundlag af de gensidige fordele, der opnås gennem en lige fordeling af fordele, gensidige muligheder for at indgå i samarbejdsaktiviteter og lige og rimelig behandling. Denne gennemførelsesordning har ikke til hensigt at skabe retligt bindende forpligtelser.
   1.   Samarbejdsaktiviteter

   Parterne kan iværksætte og fremme samarbejdsaktiviteter inden for alle videnskabelige og teknologiske områder, der vedrører national/civil sikkerhed, således som det er fastsat i Det Europæiske Fællesskabs syvende rammeprogram for forskning, teknologisk udvikling og demonstration (2007-2013), tema 10 »sikkerhed« (og relevante opfølgningsprogrammer) på den ene side, og de områder, der prioriteres af Department of Homeland Security, på den anden side.
   Samarbejdsaktiviteterne kan bl.a. omfatte følgende områder af forskningen inden for national/civil sikkerhed:

               1.1.

               borgernes sikkerhed (f.eks. beskyttelse fra natur- eller menneskeskabte trusler, forebyggelse af fremstillingen af ulovlig narkotika), herunder krisestyring og styring af nødsituationer

               1.2.

               den kritiske infrastrukturs sikkerhed og fleksibilitet, nøgleressourcer, landbrug, forsyningssektoren, kommunikation og finansielle tjenester

               1.3.

               samspillet mellem sikkerhed og samfund, herunder grænsefladen mellem menneske og teknologi, adfærdsforskning, beskyttelse af privatlivets fred og biometri

               1.4.

               sikkerhed i forbindelse med grænsekontrol og grænsepassage, herunder på landjorden og langs kyster

               1.5.

               optimering af eksisterende teknologier og deres interoperabilitet

               1.6.

               udvikling af slutbrugerteknologier og -udstyr til at rette op på eventuelle mangler og opfylde eksisterende behov, f.eks. for civilbeskyttelse og indsatsmandskab

               1.7.

               udvikling og udveksling af relevante krav, standarder, sårbarhedsvurderinger, analyser af indbyrdes afhængighed, certificeringer, bedste praksis, retningslinjer, uddannelsesprogrammer, prøvningsrapporter, data, software, udstyr og personale.

         2.   Former for samarbejdsaktiviteter

               2.1.

               Samarbejdsaktiviteterne omfatter, men er ikke begrænset til:

                           2.1.1.

                           europæiske og amerikanske enheders adgang til sammenlignelige muligheder med hensyn til at deltage i de i punkt 1 anførte aktiviteter

                           2.1.2.

                           rettidig udveksling af relevante oplysninger, herunder om fremtidige indkaldelser af ansøgninger om støtte eller indkaldelser af forslag, eller om meddelelser om de i punkt 2.1.1 anførte aktiviteter

                           2.1.3.

                           aktiviteter med henblik på, inden for rammerne af partnernes respektive forskersamfund, at fremme de muligheder, der skabes med denne gennemførelsesordning, f.eks. gennem regelmæssig deltagelse i parternes programevalueringer, USA's indkaldelser af ansøgninger om støtte og bredt offentliggjorte administrative meddelelser samt EU's indkaldelser af forslag

                           2.1.4.

                           lige adgang til laboratoriefaciliteter samt udstyr og materialer til at udføre videnskabelige og teknologiske aktiviteter, herunder forskning, udvikling, afprøvning, vurdering, standardisering og certificering

                           2.1.5.

                           støtte til fælles forskning, udvikling af indhold og adgang til forslag, supplementer til eksisterende støtte, kontrakter og aftaler samt finansiering af tematiske samarbejdsaktiviteter til gensidig fordel og ekstra nytteværdi.

         3.   Koordinering

               3.1.

               USA og Europa-Kommissionen har til hensigt at arbejde tæt sammen for at koordinere de fælles aktiviteter. Til dette formål udpeger begge parter derfor to repræsentanter, der har til opgave at koordinere aktiviteterne (i det følgende benævnt »styringsgruppen«). Disse repræsentanter mødes efter behov, som regel én gang om året. Mødestedet forventes at veksle mellem EU og USA, idet den part, der er vært for det pågældende møde, varetager de organisatoriske og administrative opgaver.

               3.2.

               Hver part kan om nødvendigt udpege yderligere deltagere til disse møder. Mødernes formandskab varetages i fællesskab af Under Secretary for Science and Technology, Department of Homeland Security, og direktøren med ansvar for videnskabelig forskning i Europa-Kommissionen. Styringsgruppen har ingen formel status.

               3.3.

               Styringsgruppen har til opgave at overvåge og stimulere samarbejdsaktiviteter, der gennemføres inden for rammerne af denne gennemførelsesordning. Den udveksler oplysninger om praksis, love, administrative forskrifter og programmer, som er relevante for samarbejde på grundlag af denne gennemførelsesordning. Den planlægger og identificerer målsætninger og muligheder for hvert efterfølgende år, foreslår ad hoc-aktiviteter og evaluerer aktiviteter og deltagelsesniveauet og lignende bestræbelser inden for hver parts programmer under denne gennemførelsesordning. Den udsteder en periodisk situationsrapport om dette samarbejde.

         4.   Finansiel støtte

               4.1.

               Samarbejdsaktiviteterne under denne gennemførelsesordning er betinget af, at der er passende midler til rådighed, og er omfattet af parternes love og administrative forskrifter, politikker og programmer samt de i aftalen og i denne gennemførelsesordning fastsatte bestemmelser. Gennemførelsesordningen skaber ingen finansielle forpligtelser.

               4.2.

               Parterne afholder hver især deres udgifter til deltagelse i styringsgruppens møder. Andre udgifter end rejse- og opholdsudgifter, der er direkte forbundet med styringsgruppens møder, afholdes dog af den part, der er vært for det pågældende møde, medmindre andet aftales.

               4.3.

               Hver part er ansvarlig for enhver kontrol af sine foranstaltninger til støtte for samarbejdsaktiviteterne, herunder alle deltageres aktiviteter. Hver part foretager kontrol i overensstemmelse med egen gældende praksis.

         5.   Intellektuel ejendomsret

   Tilkendelse og beskyttelse af intellektuelle ejendomsrettigheder sker i overensstemmelse med bestemmelserne i bilaget til aftalen.
   6.   Klassificerede oplysninger samt udstyr og materiel

               6.1.

               Klassificerede oplysninger, der udveksles eller udarbejdes af parterne, markeres, behandles og beskyttes i overensstemmelse med aftalen mellem Den Europæiske Union og regeringen for Amerikas Forenede Stater om klassificerede oplysningers sikkerhed af 30. april 2007 og gennemførelsesordningen hertil, og sikkerhedsaftalen mellem Rådssekretariatets Sikkerhedskontor (GSCSO), Europa-Kommissionens Sikkerhedskontor (ECSO) og United States Department of State om beskyttelse af klassificerede oplysninger, der udveksles mellem EU og USA.

               6.2.

               Parterne udpeger hver især en sikkerhedsmyndighed, der fungerer som eneste kontaktpunkt og er ansvarlig for udviklingen af procedurer for beskyttelse af de klassificerede oplysninger, der er omfattet af denne gennemførelsesordning.

               6.3.

               Oplysninger samt udstyr og materiel, der leveres eller udarbejdes inden for rammerne af denne gennemførelsesordning, er klassificeret som »SECRET« i USA eller »SECRET UE/EU SECRET« i EU.

         7.   Uautoriseret offentliggørelse af oplysninger

               7.1.

               USA's »Controlled Unclassified Information« og EU's følsomme ikke-klassificerede oplysninger er oplysninger, foreløbige data eller data, der ligger til grund for en beslutning, som ikke skal betragtes som klassificerede oplysninger, men for hvilke der gælder visse adgangs-, distributions- eller behandlingsbegrænsninger i overensstemmelse med parternes respektive love, administrative forskrifter, politikker eller retningslinjer.

               7.2.

               Når oplysningerne leveres eller udarbejdes inden for rammene af denne gennemførelsesordning, markeres de i givet fald for at angive deres følsomme karakter i overensstemmelse med parternes love, administrative forskrifter, politikker eller retningslinjer.

               7.3.

               I USA omfatter de oplysninger, der er klassificeret som »Controlled Unclassified Information«, alle de oplysninger, der er klassificeret som »Sensitive Security Information«, »For Official Use Only«, »Law Enforcement Sensitive Information«, »Protected Critical Infrastructure Information«, »Sensitive But Unclassified (SBU)« og eventuelt fortrolige forretningsoplysninger, idet denne liste ikke er udtømmende. For Europa-Kommissionen er følsomme ikke-klassificerede oplysninger de oplysninger, som Europa-Kommissionens Direktorat for Sikkerhed officielt har klassificeret således.

               7.4.

               USA's »Controlled Unclassified Information« og EU's følsomme ikke-klassificerede oplysninger, der leveres inden for rammerne af denne gennemførelsesordning:

                           7.4.1.

                           forsynes med en passende angivelse for at fremhæve deres følsomhed

                           7.4.2.

                           anvendes ikke til andre formål end beskrevet i denne gennemførelsesordning, og

                           7.4.3.

                           videregives ikke til tredjemand uden forudgående godkendelse fra den part, der har fremsendt oplysningerne eller er ophavsmand hertil.

               7.5.

               Parterne træffer, i overensstemmelse med deres respektive love og administrative forskrifter, alle forhåndenværende og nødvendige foranstaltninger til at beskytte uklassificerede oplysninger, der bør være omfattet af visse adgangs- og distributionsbegrænsninger for at undgå uautoriseret offentliggørelse.

               7.6.

               Parterne kan træffe detaljerede sikkerhedsforanstaltninger med hensyn til markering, opbevaring, behandling og beskyttelse af kontrollerede ikke-klassificerede oplysninger.

         8.   Bilæggelse af tvister

               8.1.

               Tvister vedrørende intellektuelle ejendomsrettigheder bilægges som fastsat i bilaget til aftalen.

               8.2.

               Bortset fra tvister vedrørende intellektuelle ejendomsrettigheder skal alle spørgsmål eller tvister, der opstår inden for rammerne af eller i forbindelse med denne gennemførelsesordning, bilægges ved fælles overenskomst mellem parterne i overensstemmelse med aftalen, særlig artikel 12.

         9.   Varighed

   Denne gennemførelsesordning kan træde i kraft, når den er undertegnet af begge parter. Den forbliver i kraft, så længe aftalen er i kraft, eller indtil en af parterne afbryder sin deltagelse i denne ordning. Hvis en part beslutter at afbryde sin deltagelse i denne ordning, bør den bestræbe sig på at give den anden part meddelelse herom senest 90 dage forinden. Selv om gennemførelsesordningen eller aftalen afbrydes eller udløber, anses beskyttelsen af klassificerede oplysninger og forebyggelsen af enhver uautoriseret offentliggørelse af oplysninger fortsat for at gælde i henhold til aftalen og aftalen af 2007 om klassificerede oplysningers sikkerhed. Gennemførelsesordningen kan ændres eller udvides ved skriftlig samtykke fra begge parter.

      Undertegnet den … 2010.

         PÅ VEGNE AF REGERINGEN FOR AMERIKAS FORENEDE STATER

         PÅ VEGNE AF EUROPA-KOMMISSIONEN FOR DEN EUROPÆISKE UNION


title: 2005/87/EF: Kommissionens beslutning af 2. februar 2005 om bemyndigelse af Sverige til at anvende ordningen, der indførtes ved afsnit I i Europa-Parlamentets og Rådets forordning (EF) nr. 1760/2000, som erstatning for statistiske undersøgelser af kvægbestanden (meddelt under nummer K(2005) 194) (EØS-relevant tekst).

text:
               3.2.2005

               DA

               Den Europæiske Unions Tidende

               L 30/20

      KOMMISSIONENS BESLUTNING

   af 2. februar 2005
   om bemyndigelse af Sverige til at anvende ordningen, der indførtes ved afsnit I i Europa-Parlamentets og Rådets forordning (EF) nr. 1760/2000, som erstatning for statistiske undersøgelser af kvægbestanden
   (meddelt under nummer K(2005) 194)
   (Kun den svenske udgave er autentisk)
   (EØS-relevant tekst)
   (2005/87/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 93/24/EØF af 1. juni 1993 om statistiske undersøgelser af hornkvægproduktionen (1), særlig artikel 1, stk. 2 og 3, og
   ud fra følgende betragtninger:

               (1)

               Ved afsnit I i Europa Parlamentets og Rådets forordning (EF) nr. 1760/2000 (2) indførtes en ordning for identifikation og registrering af kvæg.

               (2)

               Ved Kommissionens beslutning 1999/693/EF (3) blev den svenske database for kvæg anerkendt som værende fuldt operationel.

               (3)

               I henhold til direktiv 93/24/EØF kan medlemsstaterne efter anmodning bemyndiges til at anvende administrative kilder i stedet for statistiske undersøgelser af kvægbestanden, såfremt de opfylder betingelserne i dette direktiv.

               (4)

               Til støtte for sin anmodning af 29. oktober 2003 har Sverige fremsendt teknisk dokumentation om opbygningen og opdateringen af den database, der er omhandlet i afsnit I i forordning (EF) nr. 1760/2000, og metoderne til beregning af de statistiske data.

               (5)

               Sverige har navnlig foreslået metoder til beregning af statistiske data om de kategorier, som er omhandlet i artikel 3, stk. 1, i direktiv 93/24/EØF, og som ikke direkte er til rådighed i den database, der er omhandlet i afsnit I i forordning (EF) nr. 1760/2000. Sverige bør træffe alle de foranstaltninger, der er nødvendige for at sikre, at disse beregningsmetoder giver præcise statistiske data.

               (6)

               Det følger af behandlingen af anmodningen, der er baseret på den af de svenske myndigheder fremlagte tekniske dokumentation, at anmodningen bør efterkommes.

               (7)

               Denne beslutning er i overensstemmelse med udtalelse fra Den Stående Landbrugsstatistiske Komité, der er nedsat ved Rådets afgørelse 72/279/EØF (4) —

         VEDTAGET FØLGENDE BESLUTNING:
   Artikel 1
   Sverige bemyndiges til at erstatte undersøgelserne af kvægbestanden i henhold til direktiv 93/24/EØF med anvendelse af ordningen for identifikation og registrering af kvæg som omhandlet i afsnit I i forordning (EF) nr. 1760/2000 for på denne måde at fremskaffe de statistiske oplysninger, der kræves ifølge nævnte direktiv.
   Artikel 2
   Hvis den i artikel 1 nævnte ordning ikke længere er operationel, eller den ikke længere giver mulighed for at fremskaffe pålidelige statistiske oplysninger vedrørende alle eller visse kategorier af kvæg, skal Sverige igen anvende et statistisk undersøgelsessystem til udarbejdelse af et skøn over kvægbestanden eller de relevante kategorier.
   Artikel 3
   Denne beslutning er rettet til Kongeriget Sverige.

      Udfærdiget i Bruxelles, den 2. februar 2005.

            På Kommissionens vegne

         Joaquín ALMUNIA

            Medlem af Kommissionen

      (1)  EFT L 149 af 21.6.1993, s. 5. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

      (2)  EFT L 204 af 11.8.2000, s. 1. Senest ændret ved tiltrædelsesakten af 2003.

      (3)  EFT L 273 af 23.10.1999, s. 14.

      (4)  EFT L 179 af 7.8.1972, s. 1.


title: 2009/97/EF: Rådets afgørelse af 24. juli 2008 om undertegnelse og foreløbig anvendelse af et samarbejdsmemorandum mellem Organisationen for International Civil Luftfart og Det Europæiske Fællesskab vedrørende luftfartssikkerhedskontrol/-inspektioner og beslægtede spørgsmål

text:
               5.2.2009

               DA

               Den Europæiske Unions Tidende

               L 36/18

      RÅDETS AFGØRELSE

   af 24. juli 2008
   om undertegnelse og foreløbig anvendelse af et samarbejdsmemorandum mellem Organisationen for International Civil Luftfart og Det Europæiske Fællesskab vedrørende luftfartssikkerhedskontrol/-inspektioner og beslægtede spørgsmål
   (2009/97/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               Rådet bemyndigede den 30. november 2007 Kommissionen til at indlede forhandlinger om en aftale mellem Det Europæiske Fællesskab og Den Internationale Civilluftfartsorganisation (ICAO) vedrørende luftfartssikkerhedskontrol/-inspektioner og beslægtede spørgsmål.

               (2)

               Kommissionen har på Fællesskabets vegne forhandlet et samarbejdsmemorandum med ICAO vedrørende luftfartssikkerhedskontrol/-inspektioner og beslægtede spørgsmål i overensstemmelse med direktiverne i bilag I og ad hoc-proceduren, der er fastsat i bilag II til Rådets afgørelse om bemyndigelse af Kommissionen til at indlede forhandlinger.

               (3)

               Memorandummet bør undertegnes og anvendes foreløbigt med forbehold af senere indgåelse —

         TRUFFET FØLGENDE AFGØRELSE:
   Artikel 1
   Undertegnelsen af samarbejdsmemorandummet mellem Den Internationale Civilluftfartsorganisation og Det Europæiske Fællesskab vedrørende luftfartssikkerhedskontrol/-inspektioner og beslægtede spørgsmål godkendes herved på vegne af Fællesskabet med forbehold af Rådets afgørelse om indgåelse af nævnte memorandum.
   Teksten til memorandummet er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der på Fællesskabets vegne er beføjet til at undertegne samarbejdsmemorandummet med forbehold af senere indgåelse.
   Artikel 3
   Under forudsætning af gensidighed anvendes samarbejdsmemorandummet foreløbigt fra dets undertegnelse i afventning af gennemførelsen af de procedurer, der er nødvendige for dets indgåelse.

      Udfærdiget i Bruxelles, den 24. juli 2008.

            På Rådets vegne

         B. HORTEFEUX

            Formand

      (OVERSÆTTELSE)

         SAMARBEJDSMEMORANDUM

      mellem Organisationen For International Civil Luftfart og Det Europæiske Fællesskab vedrørende luftfartssikkerhedskontrol/-inspektioner og beslægtede spørgsmål
      ORGANISATIONEN FOR INTERNATIONAL CIVIL LUFTFART (»ICAO«)
      og
      Det Europæiske Fællesskab (»EF«)
      under et i det følgende benævnt »parterne«,
      SOM HENVISER TIL konventionen angående international civil luftfart, som blev undertegnet i Chicago den 7. december 1944 (i det følgende benævnt »Chicago-konventionen«) og især dennes bilag 17 — Sikkerhed (i det følgende benævnt »bilag 17«),
      SOM HENVISER TIL ICAO-forsamlingens resolution A35-9, der pålagde generalsekretæren at videreføre ICAO’s universelle sikkerhedskontrolprogram (Universal Security Audit Programme — USAP), som omfatter regelmæssige, obligatoriske, systematiske og harmoniserede sikkerhedskontroller hos alle Chicago-konventionens kontraherende stater (i det følgende benævnt »kontraherende stater«),
      SOM HENVISER TIL Europa-Parlamentets og Rådets forordning (EF) nr. 2320/2002 af 16. december 2002 om fastsættelse af fælles bestemmelser om sikkerhed inden for civil luftfart (1) (i det følgende benævnt »forordning 2320/2002«), og Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (2) (i det følgende benævnt »forordning 300/2008«), der vil erstatte forordning 2320/2002 efter vedtagelsen af de nødvendige gennemførelsesforanstaltninger,
      SOM NOTERER SIG Kommissionens forordning (EF) nr. 1486/2003 af 22. august 2003 om fastlæggelse af procedurer for Kommissionens inspektioner af sikkerheden inden for civil luftfart (3), særlig dennes artikel 16, hvori det fastsættes, at Europa-Kommissionen ved planlægningen af sit inspektionsprogram skal tage hensyn til sikkerhedskontrol, som de mellemstatslige organisationer har planlagt eller foretaget for nylig, for at sikre effektiviteten generelt af de forskellige sikkerhedsinspektioner og kontrolaktiviteter,
      SOM TAGER HENSYN TIL anvendelsen af den relevante fællesskabslovgivning, bl.a. Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (4), og Kommissionens afgørelse 2001/844/EF, EKSF, Euratom af 29. november 2001 om ændring af dens forretningsorden (i det følgende benævnt »afgørelse 2001/844/EF, EKSF, Euratom«), særlig dennes afsnit 10 og 26 med ændringer (5),
      SOM HENVISER TIL, at de fleste standarder i bilag 17 også dækkes af forordning 2320/2002, og at Europa-Kommissionen udfører inspektioner i Den Europæiske Unions medlemsstater (i det følgende benævnt »EU«) for at overvåge anvendelsen af denne forordning,
      SOM TAGER I BETRAGTNING, at hovedformålet med ICAO’s kontrolprogram og Europa-Kommissionens inspektionsprogram er at fremme luftfartssikkerheden ved at vurdere gennemførelsen af de respektive standarder, fastslå eventuelle mangler og om nødvendigt sikre udbedring af mangler,
      SOM TAGER I BETRAGTNING, at der bør etableres et gensidigt samarbejde på området luftfartssikkerhedskontrol/-inspektioner og beslægtede spørgsmål på en måde, så en bedre udnyttelse af begrænsede ressourcer sikres, og overlappende arbejde undgås, samtidig med at ICAO’s USAP-programs universalitet og integritet opretholdes,
      SOM TAGER I BETRAGTNING, at Europa-Kommissionen har håndhævelsesbeføjelser til at sikre gennemførelsen af fællesskabslovgivningen om sikkerhed inden for civil luftfart,
      SOM TAGER I BETRAGTNING, at ICAO’s råd i forbindelse med sin 176. samling fastsatte, at ICAO’s luftfartssikkerhedskontrol så vidt muligt bør målrettes en stats evne til at tilvejebringe et passende nationalt tilsyn, og desuden blev generalsekretæren anmodet om at udforske mulighederne for samarbejdsordninger og effektiv ressourceanvendelse i regioner, hvor der findes obligatoriske mellemstatslige kontrolprogrammer.
      1.   Generelle bestemmelser
      1.1.   Standarder i bilag 17, der ikke dækkes af EF-lovgivning, falder uden for dette samarbejdsmemorandums anvendelsesområde.
      1.2.   For standarder i bilag 17, der dækkes af EF-lovgivning, vurderer ICAO Europa-Kommissionens inspektioner af EU-medlemsstaternes relevante nationale myndigheder for at verificere overensstemmelsen med disse standarder i henhold til dette samarbejdsmemorandums afsnit 3 hos de kontraherende stater, der er underlagt fællesskabslovgivningen om sikkerhed inden for civil luftfart.
      1.3.   Gennemførelsen af ICAO’s vurdering i Det Europæiske Fællesskab drøftes efter anmodning fra en af parterne, men mindst én gang om året.
      1.4.   ICAO’s kontrolpersonale kan lejlighedsvis deltage i Europa-Kommissionens inspektioner af EU-lufthavne som observatører, efter at Europa-Kommissionen har modtaget den pågældende EU-medlemsstats udtrykkelige samtykke.
      2.   Oplysninger, som skal forelægges ICAO om Europa-Kommissionens inspektioner i Det Europæiske Fællesskab
      2.1.   I overensstemmelse med afgørelse 2001/844/EF, EKSF, Euratom videregives følgende EU-klassificerede oplysninger til og med klassifikationsgraden »TIL TJENESTEBRUG« (RESTREINT UE) til ICAO’s bemyndigede personale:

                  A.

                  Fælles regler og standarder om sikkerhed inden for civil luftfart, der er vedtaget i overensstemmelse med artikel 4, stk. 2, i forordning 2320/2002 eller artikel 4 i forordning 300/2008, og

                  B.

                  Angående Europa-Kommissionens inspektioner af EU-medlemsstaternes relevante myndigheder:

                              a)

                              generelle oplysninger om Europa-Kommissionens planlægning af inspektioner, herunder tidsplanen for inspektioner af de relevante nationale myndigheder, samt eventuelle tilføjelser eller ændringer heraf, så snart de foreligger

                              b)

                              status over inspektionsaktiviteter vedrørende både de relevante nationale myndigheder og lufthavne, udstedelsesdatoer og afsluttende inspektionsrapporter og datoer for modtagelsen af handlingsplaner fra den pågældende stat

                              c)

                              Europa-Kommissionens inspektionsmetode

                              d)

                              Rapporten fra inspektionen af de relevante nationale myndigheder sammen med den handlingsplan, der er modtaget fra den pågældende stat vedrørende inspektionen af den relevante nationale myndighed med angivelse af foranstaltninger og frister til afhjælpning af eventuelle påpegede mangler, og

                              e)

                              Europa-Kommissionens opfølgende foranstaltninger i forbindelse med inspektionen af den relevante nationale myndighed.

            2.2.   ICAO begrænser adgangen til EU-klassificerede oplysninger, som videregives af Europa-Kommissionen i forbindelse med dette samarbejde, til bemyndiget personale, og dette kun efter behov. Det bemyndigede personale må ikke videregive disse oplysninger til tredjeparter. ICAO gennemfører eventuelle nødvendige retlige og interne mekanismer for at bevare fortroligheden af de oplysninger, der videregives af Europa-Kommissionen.
      2.3.   Europa-Kommissionen og ICAO skal nå til enighed om yderligere procedurer for at beskytte klassificerede oplysninger, der videregives af Europa-Kommissionen i medfør af dette samarbejdsmemorandum. Sådanne procedurer skal omfatte mulighed for, at Europa-Kommissionen kan verificere, hvilke beskyttelsesforanstaltninger ICAO har iværksat.
      3.   ICAO’s vurdering af Europa-Kommissionens system til inspektion af luftfartssikkerheden
      3.1.   ICAO’s vurdering af Europa-Kommissionens system til inspektion af luftfartssikkerheden skal bestå af en analyse af Europa-Kommissionens krav og oplysninger, der er videregivet i henhold til afsnit 2. ICAO besøger om nødvendigt Europa-Kommissionens Generaldirektorat for Energi og Transport i dettes hovedkvarter i Bruxelles, Belgien.
      3.2.   Det specifikke kompetenceområde og praktiske ordninger vedrørende ICAO’s vurdering af Europa-Kommissionens system til inspektion af luftfartssikkerheden aftales med en brevveksling mellem ICAO og Europa-Kommissionen.
      4.   Bilæggelse af tvister
      4.1.   Eventuelle uoverensstemmelser eller tvister vedrørende fortolkningen eller anvendelsen af dette samarbejdsmemorandum bilægges ved forhandling mellem parterne.
      4.2.   Intet i eller vedrørende dette samarbejdsmemorandum må anses for at udgøre et afkald på parternes privilegier og immuniteter.
      5.   Andre aftaler
      5.1.   Dette samarbejdsmemorandum træder ikke i stedet for og udelukker ikke andre former for samarbejde mellem parterne.
      6.   Revision — Ikrafttrædelse
      6.1.   Parterne gransker gennemførelsen af dette samarbejdsmemorandum ved udgangen af den nuværende fase af USAP-programmet eller tidligere, hvis en af parterne skønner dette nødvendigt.
      6.2.   Indtil samarbejdsmemorandummet træder i kraft, anvendes det foreløbigt fra datoen for dets undertegnelse.
      6.3.   Samarbejdsmemorandummet træder i kraft første dag i den anden måned efter den sidste af de to notifikationer, hvormed parterne meddeler hinanden, at de har afsluttet deres respektive interne procedurer.

         Udfærdiget i Montreal, den syttende september to tusinde og otte, i to eksemplarer, der er affattet på engelsk.

               For det Europæiske Fallesskab

               For Organisationen For International Civil Luftfart

         (1)  EFT L 355 af 30.12.2002, s. 1.

         (2)  EUT L 97 af 9.4.2008, s. 72.

         (3)  EUT L 213 af 23.8.2003, s. 3.

         (4)  EFT L 145 af 31.5.2001, s. 43.

         (5)  Afgørelse 2005/94/EF, Euratom, afgørelse 2006/70/EF, Euratom og afgørelse 2006/548/EF, Euratom.


Avis juridique important

|

41993D0382

93/382/EKSF, EØF, Euratom: AFGØRELSE TRUFFET AF REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER den 30. juni 1993 om udnævnelse af næstformændene for Kommissionen for De Europæiske Fællesskaber

EF-Tidende nr. L 164 af 07/07/1993 s. 0011 - 0011 den finske specialudgave: kapitel 1 bind 3 s. 0028  den svenske specialudgave: kapitel 1 bind 3 s. 0028

AFGOERELSE TRUFFET AF REPRAESENTANTERNE FOR REGERINGERNE FOR DE EUROPAEISKE FAELLESSKABERS MEDLEMSSTATER den 30. juni 1993 om udnaevnelse af naestformaendene for Kommissionen for De Europaeiske Faellesskaber  (93/382/Euratom, EKSF,  EOEF)REPRAESENTANTERNE FOR REGERINGERNE FOR DE EUROPAEISKE FAELLESSKABERS MEDLEMSSTATER HAR - under henvisning til Traktaten om Oprettelse af et Faelles Raad og en Faelles Kommission for De Europaeiske Faellesskaber, saerlig artikel 14,  under henvisning til afgoerelse truffet af repraesentanterne for regeringerne for De Europaeiske Faellesskabers medlemsstater den 21. december 1992 om udnaevnelse af medlemmer af Kommissionen for De Europaeiske Faellesskaber (1), og ud fra foelgende betragtninger:  Naar Traktaten om Den Europaeiske Union, der blev undertegnet i Maastricht den 7. februar 1992, traeder i kraft, ophaeves ovennaevnte artikel 14, og den nye artikel 11 i Traktaten om Oprettelse af Det Europaeiske Kul- og Staalfaellesskab, den nye artikel 161 i  Traktaten om Oprettelse af Det Europaeiske Faellesskab og den nye artikel 130 i Traktaten om Oprettelse af Det Europaeiske Atomenergifaellesskab, der giver Kommissionen mulighed for at udnaevne en eller to naestformaend blandt sine medlemmer, finder  anvendelse;  de personer, der er udpeget ved denne afgoerelse boer derfor udnaevnes til naestformaend for Kommissionen for perioden fra den 1. juli 1993 og indtil Traktaten om Den Europaeiske Union traeder i kraft, dog senest indtil den 5. januar 1995 - TRUFFET FOELGENDE AFGOERELSE:  Eneste artikel  Foelgende udnaevnes til naestformaend for Kommissionen for De Europaeiske Faellesskaber for perioden fra den 1. juli 1993 og indtil Traktaten om Den Europaeiske Union, der blev undertegnet i Maastricht den 7. februar 1992, traeder i kraft, dog  senest indtil den 5. januar 1995:  - Martin BANGEMANN - sir Leon BRITTAN QC - Henning CHRISTOPHERSEN - Manuel MARÍN GONZÁLEZ - Antonio RUBERTI - Karel VAN MIERT.  Udfaerdiget i Bruxelles, den 30. juni 1993.  Formand G. RIBERHOLDT (1) EFT nr. L 2 af 6. 1. 1993, s. 5.


Avis juridique important

|

32003D0211

2003/211/FUSP: Rådets afgørelse 2003/211/FUSP af 24. februar 2003 om indgåelse af en aftale mellem Den Europæiske Union og Den Nordatlantiske Traktats Organisation om informationssikkerhed

EU-Tidende nr. L 080 af 27/03/2003 s. 0035 - 0035

Rådets afgørelse 2003/211/FUSPaf 24. februar 2003om indgåelse af en aftale mellem Den Europæiske Union og Den Nordatlantiske Traktats Organisation om informationssikkerhedRÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 24,under henvisning til henstilling fra formandskabet, ogud fra følgende betragtninger:(1) En foreløbig sikkerhedsaftale mellem Generalsekretariatet for Rådet og Den Nordatlantiske Traktats Organisation blev indgået i form af brevveksling af 26. juli 2000 mellem de respektive generalsekretærer.(2) Det Europæiske Råd i Barcelona understregede vigtigheden af, at der snarest muligt opnås permanente ordninger mellem Den Europæiske Union og Den Nordatlantiske Traktats Organisation. Det anmodede derfor også formandskabet om sammen med den højtstående repræsentant at tage relevante kontakter på højt plan for at sikre et positivt resultat. Blandt de pågældende ordninger er en aftale om informationssikkerhed.(3) Rådets og Kommissionens respektive sikkerhedsforskrifter trådte i kraft den 1. december 2001, hvorefter begge institutioner er i stand til fuldt ud at opfylde de forpligtelser, der følger af gennemførelsen af en sådan aftale.(4) I forlængelse af Rådets afgørelse af 15. april 2002 om bemyndigelse af formandskabet til at indlede forhandlinger med NATO, har formandskabet, bistået af generalsekretæren/den højtstående repræsentant, forhandlet en aftale om informationssikkerhed.(5) Denne aftale bør indgås -TRUFFET FØLGENDE AFGØRELSE:Artikel 1Aftalen mellem Den Europæiske Union og Den Nordatlantiske Traktats Organisation om informationssikkerhed godkendes på Den Europæiske Unions vegne.Teksten til aftalen er knyttet som bilag til denne afgørelse.Artikel 2Formanden for Rådet bemyndiges herved til at undertegne aftalen med henblik på at forpligte Den Europæiske Union.Artikel 3Denne afgørelse træder i kraft på datoen for vedtagelsen.Artikel 4Denne afgørelse offentliggøres i Den Europæiske Unions Tidende.Udfærdiget i Bruxelles, den 24. februar 2003.På Rådets vegneG. PapandreouFormand


title: 2010/777/EU: Kommissionens afgørelse af 15. december 2010 om ændring af Rådets direktiv 2008/90/EF for at forlænge fravigelsen af betingelserne for import af frugtplanteformeringsmateriale og frugtplanter bestemt til frugtproduktion fra tredjelande (meddelt under nummer K(2010) 8992)

text:
               16.12.2010

               DA

               Den Europæiske Unions Tidende

               L 332/40

         KOMMISSIONENS AFGØRELSE
   af 15. december 2010
   om ændring af Rådets direktiv 2008/90/EF for at forlænge fravigelsen af betingelserne for import af frugtplanteformeringsmateriale og frugtplanter bestemt til frugtproduktion fra tredjelande
   (meddelt under nummer K(2010) 8992)
   (2010/777/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2008/90/EF af 29. september 2008 om afsætning af frugtplanteformeringsmateriale og frugtplanter bestemt til frugtproduktion (1), særlig artikel 12, stk. 2, andet afsnit, og
   ud fra følgende betragtninger:

               (1)

               Kommissionen skal i henhold til artikel 12, stk. 1, i direktiv 2008/90/EF træffe afgørelse om, hvorvidt frugtplanteformeringsmateriale og frugtplanter, der er produceret i et tredjeland og frembyder de samme garantier med hensyn til leverandørens forpligtelser, identitet, karakteristika, plantesundhed, vækstmedium, emballering, inspektionsordninger, mærkning og lukning, på alle disse punkter kan ligestilles med frugtplanteformeringsmateriale og frugtplanter, der er produceret i Unionen og opfylder kravene og betingelserne i nævnte direktiv.

               (2)

               Der foreligger imidlertid endnu ikke tilstrækkelige oplysninger om de gældende betingelser i tredjelande til, at Kommissionen på nuværende tidspunkt kan træffe afgørelse vedrørende noget tredjeland.

               (3)

               For ikke at ødelægge handelsmønstrene bør det fortsat være tilladt for medlemsstaterne ved import fra tredjelande af frugtplanteformeringsmateriale og frugtplanter at anvende betingelser, der svarer til dem, der gælder for tilsvarende EU-produkter, jf. artikel 12, stk. 2, i direktiv 2008/90/EF.

               (4)

               Det bør være tilladt at anvende sådanne betingelser i en periode, der svarer til den i artikel 21 i direktiv 2008/90/EF omhandlede overgangsperiode.

               (5)

               Anvendelsesperioden for fravigelsen i henhold til direktiv 2008/90/EF for sådan import bør derfor forlænges til den 31. december 2018.

               (6)

               Direktiv 2008/90/EF bør derfor ændres i overensstemmelse hermed.

               (7)

               Foranstaltningerne i denne beslutning er i overensstemmelse med udtalelse fra Den Stående Komité for Formeringsmateriale og Planter af Frugtslægter og -arter —

         VEDTAGET DENNE AFGØRELSE:
   Artikel 1
   I artikel 12, stk. 2, første afsnit, i direktiv 2008/90/EF ændres »31. december 2010« til »31. december 2018«.
   Artikel 2
   Denne afgørelse er rettet til medlemsstaterne.

      Udfærdiget i Bruxelles, den 15. december 2010.

            På Kommissionens vegne

         John DALLI

            Medlem af Kommissionen

      (1)  EUT L 267 af 8.10.2008, s. 8.


title: 2007/789/EF: Kommissionens afgørelse af 4. december 2007 om suspension af den endelige antidumpingtold, der indførtes ved forordning (EF) nr. 1420/2007 på importen af siliciummangan med oprindelse i Folkerepublikken Kina og Kasakhstan

text:
               5.12.2007

               DA

               Den Europæiske Unions Tidende

               L 317/79

      KOMMISSIONENS AFGØRELSE

   af 4. december 2007
   om suspension af den endelige antidumpingtold, der indførtes ved forordning (EF) nr. 1420/2007 på importen af siliciummangan med oprindelse i Folkerepublikken Kina og Kasakhstan
   (2007/789/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), (»grundforordningen«), særlig artikel 14, stk. 4,
   efter høring af det rådgivende udvalg, og
   ud fra følgende betragtninger:
   A.   PROCEDURE

               (1)

               Rådet indførte ved forordning (EF) nr. 1420/2007 (2) en endelig antidumpingtold på importen af siliciummangan (herunder ferrosiliciummangan) henhørende under KN-kode 7202 30 00 og ex 8111 00 11 (Taric-kode 8111001110) med oprindelse i Folkerepublikken Kina og Kasakhstan (»den pågældende vare«). Antidumpingtolden er fastsat til 8,2 % og 6,5 % for varer med oprindelse i henholdsvis Folkerepublikken Kina og Kasakhstan.

               (2)

               Efter udløbet af den oprindelige undersøgelsesperiode fik Kommissionen imidlertid oplysninger om en ændring af markedsvilkårene, jf. forordning (EF) nr. 1420/2007, som kunne berettige en suspension af de gældende foranstaltninger, jf. grundforordningens artikel 14, stk. 4. Kommissionen har derfor undersøgt, om en sådan suspension var berettiget.

         B.   BEGRUNDELSE

               (3)

               Ifølge grundforordningens artikel 14, stk. 4, kan antidumpingforanstaltningerne, hvis det er i Fællesskabets interesse, suspenderes med den begrundelse, at markedsvilkårene midlertidigt har ændret sig i et omfang, der giver grund til at formode, at der ikke vil ske skade som følge af suspensionen, og forudsat at EF-erhvervsgrenen har haft lejlighed til at fremsætte bemærkninger, og der er blevet taget hensyn til disse bemærkninger. Det hedder endvidere i artikel 14, stk. 4, at de pågældende antidumpingforanstaltninger til enhver tid kan genindføres, hvis begrundelsen for suspensionen ikke længere er gyldig.

               (4)

               Siden den oprindelige undersøgelsesperiode er der observeret en stigning i verdensmarkedspriserne på siliciummangan, hvilket tyder på en ændring i markedssituationen og markedsvilkårene. Kommissionen har derfor gennemført en supplerende undersøgelse for at vurdere den seneste udvikling i mængder af og priser på den pågældende vare i perioden mellem den 1. juli 2006 og den 30. september 2007 og udviklingens indvirkning på den skade, som EF-erhvervsgrenen og Fællesskabets generelle interesser har lidt.

               (5)

               På grundlag af de indsamlede oplysninger blev det fastlagt, at markedspriserne på siliciummangan på fællesskabsmarkedet steg efter den oprindelige undersøgelsesperiode indtil tredje kvartal 2007 med ca. 69 %, dvs. fra gennemsnitligt 622 EUR/MT i tredje kvartal 2006 til gennemsnitligt 1 051 EUR/MT i tredje kvartal 2007. Der blev især registreret en betydelig stigning på ca. 42 % mellem andet og tredje kvartal 2007. Denne tendens ses også på andre større markeder på verdensplan og for importen af siliciummangan til Fællesskabet.

               (6)

               Siliciummangan er et vigtigt råmateriale, der anvendes til produktionen af stål. Den prisstigning, som er beskrevet ovenfor, kan tilskrives den midlertidige forsyningsknaphed kombineret med en højere efterspørgsel efter siliciummangan, som skyldes en øget efterspørgsel efter stål på verdensplan. Dokumentation fra tidligere pludselige prisstigninger, f.eks. prisstigningen i 2004, viser, at en sådan forsyningsknaphed på disse markeder er af midlertidig art. Priserne har tendens til at finde deres langtidsniveau, når den overskydende kapacitet af siliciummangan er fuldt udnyttet.

               (7)

               I tiden mellem den oprindelige undersøgelsesperiode og perioden fra den 1. oktober 2006 til den 30. september 2007 faldt markedsandelen af import af siliciummangan med oprindelse i Folkerepublikken Kina og Kasakhstan med 0,6 procentpoint til 9,8 % af det samlede EF-forbrug. EF-forbruget steg med 20 %.

               (8)

               Med hensyn til EF-erhvervsgrenen bør det bemærkes, at dens situation er blevet bedre efter den oprindelige undersøgelsesperiode. I tiden mellem den oprindelige undersøgelsesperiode og perioden fra den 1. oktober 2006 til den 30. september 2007 er salgs- og produktionsmængden steget med henholdsvis 15 % og 19 %. EF-erhvervsgrenens markedsandel faldt imidlertid med 1,1 procentpoint til 23,8 %. Fortjenesten blev betydeligt forbedret, og EF-erhvervsgrenens rentabilitet var på 42 % i tredje kvartal 2007 og oversteg dermed kraftigt den fortjenstmargen på 5 %, som blev fastlagt i den oprindelige undersøgelse.

               (9)

               Som anført i betragtning 157-163 i forordning (EF) nr. 1420/2007 var det forventet, at indførelsen af de pågældende foranstaltninger ville få en række negative, men dog begrænsede, virkninger for brugerne i form af omkostningsstigninger som følge af behovet for eventuelt at finde nye eller alternative forsyningsmuligheder. I betragtning af den midlertidige ændring i markedsvilkårene og af at EF-erhvervsgrenen ikke for øjeblikket lider skade, kan negative virkninger for brugerne afbødes ved at suspendere foranstaltningerne. Det kan således konkluderes, at en suspension er i Fællesskabets generelle interesse.

               (10)

               I betragtning af den midlertidige ændring i markedsvilkårene, især det høje prisniveau for siliciummangan, som praktiseres på EF-markedet, og som ligger langt over den skadestærskel, der blev konstateret i den oprindelige undersøgelse, sammenholdt med den påståede mangel på forsyning af den pågældende vare, er konklusionen, at den skade, der var forbundet med importen af den pågældende vare med oprindelse i Folkerepublikken Kina og Kasakhstan, sandsynligvis ikke vil gentage sig som følge af suspensionen. Det foreslås derfor at suspendere de gældende foranstaltninger i ni måneder i overensstemmelse med grundforordningens artikel 14, stk. 4.

         C.   HØRING AF EF-ERHVERVSGRENEN

               (11)

               Kommissionen har i overensstemmelse med grundforordningens artikel 14, stk. 4, meddelt EF-erhvervsgrenen, at den har til hensigt at suspendere de pågældende antidumpingforanstaltninger. EF-erhvervsgrenen har fået mulighed for at fremføre bemærkninger og har ikke modsat sig en suspension af antidumpingforanstaltningerne.

         D.   KONKLUSION

               (12)

               Det er derfor Kommissionens opfattelse, at alle betingelser for at suspendere den antidumpingtold, der er indført over for den pågældende vare, er opfyldt i overensstemmelse med grundforordningens artikel 14, stk. 4. Den antidumpingtold, der er indført ved forordning (EF) nr. 1420/2007, bør derfor suspenderes i en periode på ni måneder.

               (13)

               Kommissionen vil fortsat overvåge udviklingen i importen og i priserne på den pågældende vare nøje. Hvis der på noget tidspunkt skulle opstå en situation, hvor der importeres øgede mængder af den pågældende vare til dumpede priser fra Folkerepublikken Kina og Kasakhstan, og dette skader EF-erhvervsgrenen, vil Kommissionen træffe de fornødne foranstaltninger for at genindføre antidumpingtolden under behørig hensyntagen til de materielle regler for skadesvurdering. En interimsundersøgelse i henhold til grundforordningens artikel 11, stk. 3, kan om nødvendigt indledes —

         TRUFFET FØLGENDE AFGØRELSE:
   Artikel 1
   Den endelige antidumpingtold på importen af siliciummangan (herunder ferrosiliciummangan) henhørende under KN-kode 7202 30 00 og ex 8111 00 11 (Taric-kode 8111001110) med oprindelse i Folkerepublikken Kina og Kasakhstan, som blev indført ved forordning (EF) nr. 1420/2007, suspenderes hermed for en periode på ni måneder.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 4. december 2007.

            På Kommissionens vegne

         Peter MANDELSON

            Medlem af Kommissionen

      (1)  EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

      (2)  Se side 5 i denne EUT.